《儿曹请赋草间黄花》
宋代·舒岳祥

树头绿叶无花看，树下黄花带叶开。
炎化新钱忘铸字，金成小盏欠施台。
贵人亭馆何曾识，野客园林不用栽。
斗草儿曹求入咏，苍苔留坐独徘徊。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。